Valkendorfs gate

Valkendorfs gate er en gate ved Øya i Trondheim som går nordvestover fra Ragnhilds gate til Margretes gate. Gaten fungerer både som adkomstvei og gjennomfartsvei til boligbebyggelsen i området. Bebyggelsen består i tillegg til eneboliger av firemannsboliger, som er typisk for området og som ble oppført i 1930-årene. Midtveis i gaten går det en passasje sørvestover mot Gautes gate.

Gaten fikk sitt navn i 1915 og ble oppkalt etter erkebiskop Erik Walkendorf (død 1522), som var erkebiskop av Nidaros i perioden 1510–1522. Navnet Valkendorfs gate ble i 1899 gitt til en prosjektert gate mellom Buran og Bakkaunet, men denne ble aldri anlagt.

Bygninger langs Valkendorfs gate 
17: Enebolig oppført 1937, tegnet av arkitekt Herman Semmelmann som egen bolig.

Referanser

Litteratur 

Veier i Trondheim
Øya (Trondheim)